ועדת הכספים, כנסת 23, פרוטוקול מספר 179, 2020-11-18 10:00

משה גפני: שלום רב, היום יום רביעי, ב' בכסלו התשפ"א, ה-18 בנובמבר 2020), אנחנו פותחים את ישיבת הוועדה בנושא הצעת חוק לתיקון פקודת מס הכנסה (מס' 256) (הטבות מס ליישוב עירוני מעורב), התש"ף-2020, פ/545/23 כ/850.

משה גפני: זו הצעתה של חברת הכנסת מיכל שיר.

שגית אפיק: הטבות מס ליישוב עירוני מעורב.

משה גפני: אנחנו דיברנו כבר כמה פעמים, זו הצעה של חלק מחברי הכנסת אבל כולם היו שותפים לעניין הזה.

משה גפני: הוראת השעה בנושא של הטבות המס ליישובים הסתיימה ביוני.

משה גפני: המשמעות של העניין היא נזק גדול לעשרות רבות של יישובים.

משה גפני: זאת בשעה שאנחנו נמצאים בעיצומה של מגיפה קשה.

משה גפני: כולם היו בדעה שצריך להאריך את זה.

משה גפני: הרוב היה בדעה שצריך להאריך את זה עד אמצע 2021, משרד המשפטים התנגד.

משה גפני: אני קצת חושש שאם אנחנו נעשה דברים דרמטיים אנחנו עלולים ליפול בבג"ץ.

משה גפני: ההסכמה הייתה שאנחנו מאריכים את הוראת השעה מיוני שעבר עד סוף דצמבר 2020.

משה גפני: לאחר מכן דובר שיכול להיות שהחברים יעשו חוק.

משה גפני: אני מודיע קבל עם ועולם, אני לא ביקשתי את הארכת הוראת השעה, ביקשו את זה אחרים.

משה גפני: למה לא ביקשתי?

משה גפני: אמרתי, ואני חוזר ואומר: ביקשתי שלוש פעמים הארכה וקיבלתי, בפעם השלישית שביקשתי אמרתי שלא אבקש יותר.

אופיר כץ: אנחנו, חברי הוועדה, ביקשנו.

משה גפני: נכון.

קריאה: כל חברי הוועדה ביקשו.

משה גפני: אני, יש לי תירוץ לעניין הזה, הייתי יכול לעקוף את העניין הזה ולהגיד שלא ידעתי שתהיה קורונה.

משה גפני: החברים ביקשו את זה ואנחנו הסכמנו.

משה גפני: בכדי להביא את זה לאישור אני מבקש לצרף את זה לחוק שהכי מתאים לעניין, מאחר שאנחנו מדברים על עכו, זה לא רק עכו, זה עכו וטבריה, וחצור ומספר יישובים ערביים.

עאידה תומא סלימאן: אבו-סנאן, ירכא - - -

משה גפני: כל היישובים הנ"ל נמצאים בחוק הזה.

משה גפני: אני מבקש להצביע על רוויזיה בחוק של עכו.

משה גפני: מי בעד הרוויזיה, ירים את ידו, מי נגד?

משה גפני: מי נמנע?

משה גפני: אושרה

משה גפני: הרוויזיה התקבלה.

משה גפני: אני מבקש להוסיף.

שגית אפיק: רגע, חכה, מה רצית להגיד?

איתי טמקין: אדוני היושב-ראש, דיברנו בישיבה הקודמת לגבי הטבות המס בסוציו 4, לא נקרא לזה בשמות פרטניים.

איתי טמקין: דיברנו על כך שיש עלות תקציבית של 50 מיליוני שקלים לנושא זה.

איתי טמקין: בשנים 2021–2022 זה עלות מצטברת של 100 מיליוני שקלים.

איתי טמקין: אנחנו, בהוראת שר האוצר, ניסינו להביא מקור לדבר הזה.

איתי טמקין: היו כמה מקורות שלא הצליחו להבשיל עד למועד הזה, שר האוצר מבקש להציג לאישור הממשלה מקור נוסף ביום ראשון הקרוב לעכו, לכן אנחנו מבקשים.

אופיר כץ: לעכו או להכל?

משה גפני: לעכו ולכל מה שדיברנו.

איתי טמקין: לכן אנחנו מבקשים מכם שהעברת החוק למליאה תתבצע ביום שני אחרי שהממשלה תאשר מקור תקציבי.

איתי טמקין: אני אסביר שוב - - -

איתי טמקין: כן.

שגית אפיק: ומקובל עליכם שאנחנו מכניסים את ההארכה לכאן ועושים את זה בחבילה אחת, כיוון שמדובר באותו חוק בסופו של דבר?

איתי טמקין: בהתאם להבנות שהגיעו אליהן בדיון הקודם, מבחינתנו זה - - -

שגית אפיק: זה מקובל.

שגית אפיק: זאת אומרת שכל מה שאתם מבקשים זה שההצבעה במליאה תתבצע ביום שני הקרוב.

שגית אפיק: אנחנו נסיים כאן את הדיון בוועדה - - -

איתי טמקין: ולגבי הנוסח של - - -

שגית אפיק: תכף נראה את הנוסח.

שגית אפיק: רק פתחנו ברוויזיה.

איתי טמקין: כנושא התשובה היא כן.

שגית אפיק: כנושא כן.

משה גפני: אני מאוד מודה לך.

אופיר כץ: איך אנחנו יודעים שביום ראשון יהיה מקור תקציבי?

משה גפני: אני מחכה ליום ראשון אבל מצביע ביום שני במליאה, זה הסיכום.

שגית אפיק: אתה מצביע היום בוועדה, בין אם יהיה מקור ביום ראשון הקרוב ובין אם לאו – אומר לכם היושב-ראש ביום שני הוא מביא את זה למליאה.

שגית אפיק: זה אתם צריכים להבין.

משה גפני: זה גם מה שנאמר לי אתמול.

אחמד טיבי: יהיה 50.

משה גפני: אני לא רוצה 50, אני ישבתי עם השר - - -

אופיר כץ: אז לכן אני אומר לא רוצה 50 אבל - - -

משה גפני: זו ההסכמה.

אחמד טיבי: אבל לחילופי חילופין.

אופיר כץ: בסדר, בגלל זה אני שואל איך אנחנו יודעים שביום ראשון יימצא מקור תקציבי.

אופיר כץ: אנחנו לא רוצים להגיע למצב של 50 אבל אם נצטרך – זה מה שנעשה.

איתי טמקין: אמר היושב-ראש, אתם לא צריכים לסמוך עלינו בכלל אם אתם רוצים להעביר את זה ביום שני.

משה גפני: אני רציתי להביא את זה היום.

איתי טמקין: בסדר, שנייה - - -

משה גפני: אתם ביקשתם, השר ביקש ממני להמתין עד יום שני על מנת שביום ראשון אתם תביאו מקור תקציבי ואני יודע מהו המקור התקציבי שאתם רוצים להביא.

משה גפני: אני מסכים לדחות את המליאה, לא את הוועדה.

משה גפני: אני מסכים לדחות את המליאה ליום שני, גם יושב-ראש הכנסת אישר זאת.

משה גפני: ביום שני זה יעבור בעזרת השם, ואני מבקש הסכמה של הממשלה, אני לא רוצה לגייס 50.

משה גפני: אם לא תהיה ברירה אז נעשה זאת, אבל אל תביאו אותנו למצב הזה.

איתי טמקין: אדוני היושב-ראש, אני אגיד מה שמותר.

איתי טמקין: לגייס 50 חברי כנסת זה לא עניין שלנו, אבל הממשלה לא תוכל לתת הסכמה פורמלית לדבר הזה, כי לפחות מבחינת החוק זה לא מתאפשר.

איתי טמקין: שר האוצר הסכים לגשת לממשלה אז יהיה מקור עד יום ראשון.

איתי טמקין: אני מבין את הדחיפות, אנחנו מנסים לשמור על הכלל שגם עכשיו באישור דירוג האשראי של המדינה הוזכר כאחד הדברים היותר טובים – שהמדינה לא מתחייבת לטווח ארוך אנחנו לא רוצים לשבור את העיקרון הזה.

איתי טמקין: אנחנו מודיעים לוועדה - - -

משה גפני: שגית, את יכולה בבקשה להקריא נוסח?

מילות הסבר: ברור שהסכמת היועץ המשפטי לממשלה ומשרד המשפטים היא אך ורק להארכה מיולי 2020 עד היום ולא מעבר לזה וזה מקובל עלינו.

משה גפני: עד סוף דצמבר.

שגית אפיק: עד ה-31 בדצמבר 2020.

ניר ברקת: לצערנו, כי אני חושב שבסיבת "כוח עליון" הם בהחלט היו יכולים ללכת לפרשנות אחרת ולהאריך יוצר.

שגית אפיק: בנוסף, ביקשו ממשרד המשפטים וממשרד האוצר שיוקם צוות שיכלול את נציגי משרדיהם.

שגית אפיק: הצוות האמור יבחן את הוראות השעה על מנת שגם הוועדה תדווח על כך ותוכל לכלכל את צעדיה ולקבל החלטה מושכלת לכאן או לכאן להמשך הדרך.

ינון אזולאי: הייתה הסכמה בוועדה שאנחנו מגישים חוק בשם חברי הכנסת, לא קשור ליושב-ראש.

הילה שי וזאן: אין מצב שהצוות הזה יעשה את העבודה שלו ולא נצטרך להגיע - - -

שגית אפיק: לשם כך אנחנו נשמע אותם, אתם יכולים, אנחנו נבקש שהצוות הזה ידווח לוועדה, זה חייב להיות משותף.

משה גפני: היה דיון על זה.

ינון אזולאי: אני זוכר.

משה גפני: לא, היה דיון גם אצל שר האוצר.

משה גפני: היועץ המשפטי לממשלה היה על הקו, היה שם גם שר המשפטים וכל הצוות של משרד האוצר.

משה גפני: הוא אומר חד-משמעית שאם לא יוקם צוות לא תתאפשר הארכת המועד.

משה גפני: אני יודע, אני מכיר את המדינה הרבה שנים, המשמעות של העניין שאם אנחנו עושים את החוק יותר מינואר אז הם כאילו אומרים לבג"ץ שיפסלו את זה.

אלכס קושניר: אתה יודע מה המשמעות של מה שכתוב, בגלל שאין פה מועדים לצוות להגשת - - -

ניר ברקת: אז בואו נכניס את המועדים בחוק.

הילה שי וזאן: לא, עכשיו אנחנו נקים והם ידווחו לנו.

משה גפני: הם לא מסכימים, אני לא רוצה להסתבך עם העניין הזה, בואו נגמור את זה קודם.

ינון אזולאי: אז נשים את הצוות בחוק.

שגית אפיק: הצוות בחוק.

שגית אפיק: תסתכלו על הנוסח, חברי הכנסת סער ושיר הצעת החוק ביחס לפריפריאלי ומדד חברתי 4 הוקראה והונחה, אנחנו לא נוגעים בה כרגע.

שגית אפיק: אין שינוי לגביה.

שגית אפיק: הדבר היחיד שאנחנו עושים הוא להוסיף הארכה של הוראת שעה בסעיף קטן אחר.

שגית אפיק: והנה הנוסח:

שגית אפיק: זאת אומרת שכל מי שהיה זכאי בשנת 2019 מכוח הוראות השעה, וימשיך להיות תושב היישוב בשנת 2020, ימשיך להיות זכאי לאורך כל שנת 2020 לקבל את הטבת המס מכוח הוראת השעה.

שלמה קרעי: רוח הדברים ברורה אבל הנוסח מטעה קצת.

שלמה קרעי: אם תושב היה ביישוב הזה עד ספטמבר או עד אוקטובר, הוא יקבל עבור עשרת החודשים?

שגית אפיק: זו כבר פרשנות שיפוטית של רשות המיסים.

שגית אפיק: חוק הטבות המס מתבסס על זה שאתה צריך להימצא לאורך כל התקופה.

שלמה קרעי: שגית, אתה צריך להיות שנה שלמה ביישוב כדי להתחיל לקבל הטבות מס.

שלמה קרעי: אחרי שנה כבר לא דורשים ממך עוד שנה שלמה.

משה גפני: זה לא הדיון פה.

שגית אפיק: גיא, אתה רוצה להתייחס?

גיא גולדמן: אני חושב שהנוסח שהקראת הוא בסדר גמור, הוא ממשיך רציפות בייחס להוראות השעה שהיו עד היום, חשוב לשמור על זה.

גיא גולדמן: מדובר על הארכה של ההוראות הקיימות, אין טעם עכשיו לפתוח לדברים חדשים.

גיא גולדמן: זה מה שהוועדה ביקשה.

שלמה קרעי: גיא, "אם היה תושב היישוב האמור בשנת 2020 עד המועד האמור", הנוסח הזה אומר שאדם חייב להיות ביישוב עד ה-31 בדצמבר.

שלמה קרעי: אם הוא עזב באוקטובר אז הוא אמור לקבל לפי היחס.

גיא גולדמן: אנחנו עובדים לפי שנת מס.

גיא גולדמן: זה לא - - -

ינון אזולאי: שלמה, יש בזה היגיון, אנחנו רוצים שהוא ימשיך לגור בעיר.

שלמה קרעי: גיא, אם אני גר ביישוב מוכר החל משנת 2010 ועזבתי אותו ביוני 2020, אני לא אקבל- - - בוודאי שכן, אני אענה לך.

משה גפני: שלמה, אנחנו לא נוגעים בחוק הטבות המס, אנחנו נותנים פה הארכה.

משה גפני: מה שתהיה הפרשנות לגבי כל יישוב אחר, גם בהוראת השעה וגם בחוק עצמו – יחול גם על זה.

משה גפני: אנחנו לא נוגעים בזה.

שלמה קרעי: המשפט האחרון שהוספתם - - -

שגית אפיק: לא הוספנו, זה משפט שנמצא בחוק הטבות המס, גם בהוראות הקבע, גם בהוראות השעה.

שגית אפיק: זה אותו משפט.

שגית אפיק: מס ההכנסה משולם שנתית, הבחינה של רשות המיסים היא כזו, זה גם בהוראות הקבע.

שגית אפיק: אנחנו לא משנים פה כלום.

משה גפני: אני רוצה לסיים את זה, יש לנו עוד דיון.

משה גפני: נא לקרוא את פסקה 2.

שלמה קרעי: אם כמו שאמרתי אדם גר ביישוב - - -

משה גפני: אבל אני לא מנהל על זה דיון.

שגית אפיק: חבר הכנסת קרעי, שנת מס - - -

משה גפני: שלמה, אני רוצה להסביר לך, אני ביקשתי, אני רוצה להעביר את הוראת השעה.

משה גפני: זו הבקשה של כולם וגם שלך.

משה גפני: אני לא רוצה לגעת בחוק המקורי של הטבות המס ולא לגעת במה שסיכמנו לגבי עכו.

משה גפני: לא רוצה לגעת בעניין הזה.

משה גפני: אני מביא את זה עכשיו כדי לתת אכסניה על מנת שלא נצטרך לחכות ולהביא את זה בקריאה טרומית וראשונה ושנייה ושלישית, ומי יודע אם הממשלה לא תיפול בדרך.

משה גפני: אני רוצה לסיים את העניין הזה.

משה גפני: לא שאני מביע משאלה, אני רוצה שהממשלה תישאר.

שלמה קרעי: אני סומך עליך, אדוני היושב-ראש, המשפט האחרון הזה.

משה גפני: אבל זה אותו משפט שקיים.

שלמה קרעי: אז יש פה ניסוח בעייתי.

משה גפני: בסדר, היית צריך להגיד את זה מזמן.

ינון אזולאי: שלמה, אם היינו משנים אז היו משנים גם ערים.

משה גפני: אני סומך על רשות המיסים בעניין הזה שהיא לא תעשה דברים שאינם נכונים.

משה גפני: נא לקרוא את הפסקה השנייה.

הילה שי וזאן: מתי?

שגית אפיק: אני מבינה שאתם רוצים לוחות זמנים.

שגית אפיק: בסדר.

שגית אפיק: לצורך רצף חקיקתי בלבד, למרות שמה-1 ביולי 2019 ועד ה-1 ביולי 2020 זה הוארך מכוח סעיף 38 לחוק היסוד.

שגית אפיק: אני רק רוצה שזה יופיע גם בנוסחים.

שגית אפיק: אתם רוצים לוח זמנים לזה.

משה גפני: איתי, בבקשה.

איתי טמקין: אסביר איך הצוות הזה נולד.

אלכס קושניר: עזוב, מתי - - -

איתי טמקין: משרד המשפטים ביקש לא להאריך את הטבות המס מעבר לאמצע השנה שכבר נגמרה באמצע יוני, התנאי שלו להאריך את זה עד סוף השנה היה הקמת צוות במשרד האוצר שיבחן את הוראת השעה הזו.

אחמד טיבי: ומינוי מפכ"ל.

משה גפני: הלאה, חבל על הזמן, אנחנו גולשים מעבר למועד.

איתי טמקין: יש הערות שמסיחות את הדעת.

משה גפני: אז לגבי מפכ"ל אנחנו נדבר אחר כך.

איתי טמקין: שר האוצר הסכים להקים צוות שיבחן את הסיפור של אותם יישובים שנמצאים בתוך הוראת השעה.

איתי טמקין: בגלל שהוראת שעה תפוג ב-31 בדצמבר לפי החוק שאתם מעבירים פה, בכוונתנו לסיים את עבודת הוועדה עד ה-31 בדצמבר.

איתי טמקין: אנחנו אומרים את זה פה, התכלית של הקמת הצוות כבר הושגה.

איתי טמקין: ההטבה מוארכת עד ל-31 בדצמבר, אנחנו נביא את עמדתנו עד ה-31 בדצמבר בשנה זו.

איתי טמקין: אנחנו מבקשים שהצוות לא יהיה בחקיקה.

משה גפני: בסדר, טוב.

הילה שי וזאן: אנחנו כן מתעקשים בכל זאת.

משה גפני: זה מיותר.

הילה שי וזאן: לא, לא - - -

ניר ברקת: הצוות יקבל את ההחלטות ומה?

ניר ברקת: בסמכות שר האוצר פשוט לעשות את זה ללא שזה עובר בכנסת?

משה גפני: מסתיים ב-31 בדצמבר.

איתי טמקין: זה חוק.

איתי טמקין: שר האוצר הקים צוות שיבחן רק

הילה שי וזאן: אין חוק.

איתי טמקין: חבר הכנסת ברקת שאל אותי אם יש סמכות לשר האוצר לעשות משהו בלי הכנסת, התשובה היא כמובן שלא.

איתי טמקין: הטבות המס קבועות בחקיקה.

ניר ברקת: אז אם אנחנו רוצים רצף מתוך הנחה שהחוק החדש לא יהיה שונה מהותית מהחוק הקיים שאותו בעצם - - -

איתי טמקין: לנושא הזה תוכל לגשת למשרד המשפטים על מנת להרחיב.

משה גפני: אף אחד לא מרחיב, רבותיי.

ניר ברקת: רגע, אני רק רוצה לראות שיש רצף מבחינת התושבים.

משה גפני: שנייה, שנייה - - -

שגית אפיק: יש עד 31 בדצמבר 2020.

משה גפני: שגית, בבקשה, אני רוצה להגיד לכם, פשוט נמאס לי העניין הזה: אני ישבתי אצל שר האוצר יחד עם שר המשפטים.

משה גפני: אני לא אלאה אתכם, כשאכתוב ספר אז אכתוב גם את זה.

משה גפני: לנו יש יעד בוועדה, שביישובים עליהם מדובר שזה עשרות רבות של יישובים תהינה הטבות במלואן בשנת המס 2020.

ניר ברקת: ברצף.

משה גפני: כן, לא הייתה הסכמה על זה, שלא תהיה טעות.

משה גפני: היה קושי עם היועץ המשפטי לממשלה, וממילא היה קושי עם משרדי הממשלה ועם רשות המיסים.

משה גפני: אני רציתי להרוויח את זה, זאת הייתה הבקשה של חברי הוועדה.

משה גפני: על פי נוסח זה, בהסכמת היועץ המשפטי לממשלה, את 2020 מכסים.

משה גפני: הם צריכים להקים צוות.

משה גפני: אני לא רוצה להגיד לפרוטוקול אבל צוות, בסדר, עברתי כמה דברים פה עם הצוות - - -

הילה שי וזאן: הרב, בדיוק בגלל זה אבל.

משה גפני: יש הצעה שכאן יוזמים אותה, שאם היא לא תקבל, כמו שהיועצת המשפטית אמרה, אם היא לא תהיה מנוסחת באופן נורמלי אז זה לא יעבור.

משה גפני: אתם תולים את יהבכם במה שיגיד טמקין?

הילה שי וזאן: ברור שלא, לכן אנחנו רוצים לעגן אותן בזמנים, הרי אנחנו הגשנו את הבקשה כמו שאמר כבוד הרב.

הילה שי וזאן: המטרה שלנו היא להביא למצב שההטבות יוארכו גם ל-2021.

הילה שי וזאן: אנחנו רוצים לקבוע - - -

ניר ברקת: בשביל שיהיה רצף הם צריכים לסיים את העבודה שלהם לפני 31 בדצמבר.

הילה שי וזאן: בדיוק, כדי שיוכל להגיע אלינו.

הילה שי וזאן: אם הם ימליצו עכשיו שלא, יבואו ב-31 בדצמבר ויגידו שהם ממליצים לא להאריך, אז בזה זה ייגמר?

שגית אפיק: אבל הם כבר עכשיו אומרים, רק שנדע את העובדות, משפטית הם כבר עכשיו אומרים שלהאריך את הוראות השעה ל-2021 הם לא יאשרו.

ינון אזולאי: זה יהיה משהו חדש בכל מקרה.

שגית אפיק: אומר היועץ המשפטי לממשלה שהוא לא יסכים בכל מקרה, זה דורש שינוי של קריטריון.

הילה שי וזאן: בסדר, רק שנבין - - -

משה גפני: אתם מתעקשים על כלום.

ינון אזולאי: הרב גפני - - -

הילה שי וזאן: המטרה שלנו כחברי ועדה שהתקנות יוארכו גם ל-2021.

ינון אזולאי: אני ביקשתי את התאריכים אבל אני לא רוצה את התאריכים.

ינון אזולאי: אני באמת מתחשב בממשלה, לא רוצה תעברו עוד פעם על החוק.

ינון אזולאי: גם את התקציב הייתם צריכים להניח עד לפני שבועיים כמדומני ולא הונח.

ינון אזולאי: אני לא רוצה שעוד פעם תעברו על החוק ואני מושך את ההצעה שלי, את תגיד שאני לא מתחשב.

משה גפני: הפתרון הוא אחר לגמרי והוא נאמר בדיונים.

משה גפני: צריך לעשות חוק וצריך לדעת לנסח אותו.

משה גפני: אז יהיה כתוב 31 בדצמבר, או שנכתוב תאריך שבסוף הם יתנגדו לו.

משה גפני: לא הייתה הסכמה על זה, הצוות צריך לסיים את תפקידו בכדי שעד סוף דצמבר נוכל לדעת על פי הודעה של הצוות מה הם הולכים לעשות עם זה.

משה גפני: הם הודיעו קטגורית שמעבר ל-1 בינואר הם לא מאריכים.

אלכס קושניר: אבל אתה יודע שזה לא יקרה, אתה יודע שב-31 בדצמבר לא תהיינה שום הסכמות ושום מסקנות של הצוות.

משה גפני: יכול להיות שתהיינה, אבל זה לא יוארך.

אלכס קושניר: בכל מקרה חישוב המס הוא שנתי, אבל בסוף האזרח מקבל תלוש ומחשבים לו את זה חודשים בחישוב שנתי.

משה גפני: אלכס, עם החוק הזה אותו אחד לא יקבל שום חישוב, על 2020 תהיה לו הטבת מס.

אלכס קושניר: אני מדבר על 2021.

משה גפני: לא יהיה, משם לא תבוא הישועה אם זה מה שאתם מחפשים, הם אמרו את זה.

אלכס קושניר: משרד האוצר אומר שהוא הולך לגבש המלצות אחרות - - -

משה גפני: אני שמעתי במו אוזניי את היועץ המשפטי לממשלה שאומר: "אתה שר האוצר, אם אתה מקים צוות לנושא הזה אז אפשר להאריך את הטבות המס עד ה-31 בדצמבר 2020, אם אתה לא מקים צוות אז זה מתבטל ביוני".

אלכס קושניר: אז מה הצפי?

הילה שי וזאן: אז זה רק פלסטר עבור הייעוץ המשפטי?

משה גפני: הצוות בודק את הנושא הזה של - - -

ינון אזולאי: הרב גפני - - -

משה גפני: אין לי תשובה.

ינון אזולאי: אני מציע שבסעיף 2 נוסיף שיהיה גם נציג של השלטון המקומי.

שגית אפיק: המטרה היא שזה יהיה צוות בין-משרדי, לא צוות שיכלול גם נציגי ציבור.

משה גפני: טמקין, אתה מסכים?

איתי טמקין: לא.

משה גפני: לא מסכים.

משה גפני: רבותיי, תעשו לי טובה, הייתם צריכים לעבור את מה שאני עברתי אז זה היה יותר מעניין.

משה גפני: לא, לא רוצה.

ניר ברקת: למה לא, זו המטרה שלנו.

משה גפני: תעשה.

ניר ברקת: ההמלצות יוגש בזמן שיאפשר לנו להעביר את החוק עד סוף דצמבר ולא עד שהמסקנות של הוועדה תהיינה מוכנות.

ניר ברקת: הם צריכים להעביר לנו את המסקנות מתוך הנחה שיש אפשרות לייצר - - -

משה גפני: ניר, אני אומר לך בחברות - - -

אופיר כץ: ניר, זה בחיים לא יהיה.

הילה שי וזאן: אז אפשר - - -

משה גפני: יש מישהו שיושב בממשלת ישראל, אני לא אומר את שמם מכיוון שאנחנו נמצאים בחודש כסלו ואני לא מדבר לשון הרע בחודש כסלו, הם מחכים לכל הדיבורים האלה.

משה גפני: הם מחכים להגיד "אנחנו מבטלים את הקלות המס".

משה גפני: הם אמרו את זה פה ליד השולחן.

ניר ברקת: אבל זה כנראה מה שהולך להיות.

משה גפני: לא, החוק הוא חוק.

משה גפני: זה חוק חדש שאתה מחוקק.

שגית אפיק: 90% מהחוק הוא קבוע.

שגית אפיק: 95% מהחוק הוא קבוע, הוא קיים, הוא בספר החוקים.

שגית אפיק: ישנם מספר יישובים שהיה רצון שלא להוציא אותם ממפת היישובים הזכאים על מנת שהם לא יספגו מכה קשה מדי בנפילה בשירות הטבות המס.

שגית אפיק: אלו היישובים שנמצאים בהוראות השעה.

ניר ברקת: אז למה לא לשים את זה בסד זמנים?

משה גפני: משם לא תבוא הישועה, אני אומר את זה כבר בפעם העשירית.

משה גפני: לא תבוא הישועה משם, תשאלו את טמקין.

מיקי לוי: אתה מסכן את שאר היישובים שאושרו.

משה גפני: מה השאלה.

משה גפני: הם רוצים שאנחנו נתחיל להתברבר עם העניין הזה וכך הם יבטלו את החוק.

משה גפני: אני רוצה להביא את החוק להצבעה.

משה גפני: רק רגע, איתי טמקין, בבקשה.

איתי טמקין: אני חוזר, ברוח ההסכמות שהיו לנו קודם עם הוועדה, שר האוצר כבר הצהיר שהוא מקים את הצוות הזה וכבר קיימנו ישיבה ראשונה.

איתי טמקין: אנחנו מבקשים שתקבלו את הצהרתנו על כך שהצוות הוקם וייתן את המסקנות לפני סוף השנה, אנחנו לא רואים טעם להכניס את זה בחקיקה.

משה גפני: בסדר, כבר אמרנו את זה.

משה גפני: לירון, בבקשה.

כמה הבהרות קצרות: צריך לומר לגבי חלק מהיישובים שההטבה שלהם לא בטלה אלא מצטמצמת.

כמה הבהרות קצרות: ועוד מילה אחרונה לגבי הקורונה, כפי שהבהרתי בדיון הקודם, מבחינתנו הקורונה היא לא - - -

משה גפני: לא, סליחה, עם כל הכבוד, אני לא מסכים לדבר הזה.

משה גפני: מה, את מכינה לי את הבג"ץ עכשיו?

הילה שי וזאן: ממש מיותר.

משה גפני: מה זה הדבר הזה?

משה גפני: אני חולק עלייך וחברי הוועדה חולקים עלייך מכל וכול.

משה גפני: עם כל הכבוד, מתי שהקדוש ברוך הוא חילק את השכל גם אנחנו היינו שם, לא רק אתם.

משה גפני: "הקורונה נוגעת לעניין או לא נוגעת לעניין", אני בטוח שזה נוגע לעניין, אני גם יודע, אני גרתי למעלה מ-20 שנים בפריפריה, אני יודע מה המשמעות, איזה זעזוע זה יכול לגרום ליישוב שבו יש לצערנו את הקורונה.

הילה שי וזאן: מנותקים.

משה גפני: אלו יישובים שיכולים להתמוטט.

משה גפני: את אומרת את דעתך, בסדר, אמרת, זה לא הדיון עכשיו, אני מצטער.

משה גפני: עכשיו זו רק שאלה טכנית.

משה גפני: אני רוצה לחסוך זמן ואני רוצה לגמור את העניין.

משה גפני: ביקשתם שזה לא יבוא היום.

משה גפני: אני תכננתי להביא את זה היום, ביקשתם, ביקש שר האוצר להביא את זה ביום שני.

משה גפני: אני מביא את זה ביום שני ואני מבקש שלא תביאו כל מיני נושאים שבסופו של דבר נגייס 50, זו תהיה בושה בשבילי, צוות הוועדה והחברים עבדו ובסוף נצטרך לגייס נגד הממשלה?

משה גפני: זה מה שאני מבקש, אני מבקש שזה יהיה בהסכמת ממשלה וזה יעבור ביום שני.

משה גפני: מי בעד אישור הצעת חוק לתיקון פקודת מס הכנסה (מס' 256) (הטבות מס ליישוב עירוני מעורב), התש"ף-2020?

שגית אפיק: בהתאם לנוסח שהוקרא הצעת החוק של עכו שכבר הוקראה באותו הנוסח.

משה גפני: לא, לא בתוך העניין.

שגית אפיק: מה "הצוות לא בתוך העניין"?

משה גפני: בעכו?

שגית אפיק: אה, בעכו לא.

משה גפני: הוא שואל על עכו.

שגית אפיק: חבר הכנסת סער, מדובר בשני סעיפים נפרדים.

גדעון סער: זה לא על אוטומט?

שגית אפיק: הם לא ביחד.

גדעון סער: אז מה הפלטפורמה של זה להגיע לקריאה שנייה ושלישית, או שזה כולל קריאה ראשונה?

שגית אפיק: זה כמו הסתייגות שהתקבלה בוועדה, זה ייכנס כסעיף נוסף.

משה גפני: אין תאריך, טמקין, אתה יכול לחזור למשרד האוצר ולא יסקלו אותך באבנים.

הילה שי וזאן: לא, לא, אנחנו לא רוצים את זה.

הילה שי וזאן: הורדנו תאריכים, ויתרנו, אל תמתחו את החבל.

לירון נעים: אדוני, אם הסעיף נשאר אז צריך לעשות בו כמה תיקוני נוסח?

משה גפני: במה?

לירון נעים: בסעיף של הצוות, אם הוא נשאר.

משה גפני: כן, הוא נשאר.

משה גפני: טוב, אני לא - - -

לירון נעים: הייעוץ המשפטי של הוועדה ראה את הנוסח שלנו.

לירון נעים: "והשלכותיה על היישובים שמקבלים הטבות מס מכוח הוראות סעיפים קטנים ב– ד, המלצות הספר יועברו לשר האוצר ולוועדת הכספים של הכנסת.

משה גפני: טוב, אוקיי.

משה גפני: שר האוצר ממנה צוות, ודאי שהם מביאים את זה אליו.

משה גפני: התוספת זה שמביאים גם לוועדת הכספים.

משה גפני: אני לא נכנס לדיון הזה.

משה גפני: דיברנו על זה ואני מבקש להצביע.

משה גפני: תיקון חוק הטבות מס (תיקוני חקיקה), תחילה ותחולה כפי שהוקרא על ידי היועצת המשפטית.

משה גפני: אם ירצו לעשות שינויי נוסח אפשר לדבר.

שגית אפיק: זה לא שינויי נוסח.

שגית אפיק: הם מבקשים להוציא את עצמם, לזה הוא לא מסכים.

ניר ברקת: נכון, אסור להוציא אותם.

שגית אפיק: הוא לא מסכים להוציא את נציג משרד המשפטים אם זה לא היה מובן.

לירון נעים: זה לא היה מובן.

שגית אפיק: אז אני אומרת.

שגית אפיק: אין הסכמה של הוועדה להוציא את נציג משרד המשפטים.

שגית אפיק: אני חייבת להודות - -

משה גפני: ולא את נציג רשות המיסים.

שגית אפיק: - - שגם אני חושבת שאין שום סיבה שלא יהיה נציג של משרד המשפטים כיוון שהייתם כל כך פעילים פה בנושא הזה ואתם - - -

משה גפני: על מה הוויכוח?

לירון נעים: אדוני, אני לא אריב על זה, אבל אנחנו בכובע של היועץ המשפטי לממשלה.

משה גפני: אם לא תריבי אז מה אני אעשה?

ינון אזולאי: אנחנו מכבדים אתכם ושמים אתכם בצוות בכיר.

משה גפני: רבותיי, מי בעד אישור הצעת החוק כפי שהוקראה על ידי היועצת המשפטית?

משה גפני: מי נגד?

משה גפני: מי נמנע?

משה גפני: אושרה

משה גפני: הסעיף אושר, החוק אושר.

משה גפני: אני מברך את כל אלה שיזמו את הנושא של הארכת הוראת השעה.

משה גפני: יש לכך חשיבות עצומה.

הילה שי וזאן: תודה רבה, כבוד היושב-ראש.

הילה שי וזאן: למרות שלא ביקשת זה לא היה קורה בלעדיך.

משה גפני: מיכל שיר, אני מברך אותך על החוק.

משה גפני: בעזרת השם זה יסתיים ביום שני.

משה גפני: הישיבה נעולה.